Yemmeslay-d i tɣamsa, yenna-d uneɣlaf dakken tamsukt-a tadelsant, yewasemman Yusef Ben Tacfin, d tallunt tussnant, tadelsant akked tesɣanant, i la yettraǧun aseǧhed n yisgulaf-is akken ad yurar tamlilt-is akken yessefk, ika ad yesfaydi seg uɣerbaz-is n uqran akked usmahel n tzeqqa-s i yimyigren akked wussan n uzraw.
Yessezgi-d Mass Belmehdi tamlilt-is n udeg unnig n tmussni akked udeg n usihar gar yimezrawen akked Lecyux, rnu daɣen aseǧhed n uẓenẓer n tɣerma n Lezzayer, am wakken i la t-nettraǧu seg Tmesgida Tameqqrant n Lezzayer ɣef temnaḍt, Tafriqt akked Turuft.
Tebna s yiwet n tsegda isemlalen tin n Tefriqt n Ugafa akked tin n tnedlust, tamesgida asfaylu n Tinduf tesɛa daɣen yiwet n tzeqqa n tẓallit izemren ad terfed 4.200 n yimdanen, tamesrit n yiseɣ, yiwet n tzeqqa n yisaragen, tayeḍ n temliliyin n useqqamu-s ussnan, yiwet n temkerḍit, tallunt n tɣuri akked tneɣlust i yimezrawen, ɣef wakken i d-yers deg tferkit-is tatwilant.
kab_Latn kab_Latn kab_Latn